I 1743 ble han sogneprest til Høyland sogn på Jæren og i 1753 ble han prost over Jæren prosti. Han flyttet til Arendal som sogneprest i 1756 og ble lenge der. Hagerup ble kjent også for sine egne skrifter. Han vant akademisk ry gjennom tre kirkehistoriske undersøkelser fra 1750- og 1760-årene om trosopplæring og seremonier i oldkirken, mens en fremstilling av oldkirkens martyrer ble mer populær lesning og kom i flere opplag og oversettelser.